
Da li je zabranjeno postiti subotom?


* 
* 
* 
* 
* 
* 
* 

 
Da li je zabranjeno postiti subotom?

Abdullah b. Busr prenosi da je njegova sestra Es-Samma, radijallahu anha, prenijela sljedeće Poslanikove, sallallahu alejhi ve sellem, riječi: ‘Nemojte postiti subotom, osim ako se radi o obaveznom postu, a ako čovjek nema nikakve hrane, neka sažvaće koru vinove loze ili kakvu granu. ”


Propisi u vezi s poglavljem


Prvo, navedeni ***[hadis](https://pitajucene.com/search/Hadis/questions/ "Pretraži pitanja o hadisima")*** jasno ukazuje da je zabranjeno postiti subotom, u tom je danu dopušteno postiti samo ako se radi o obaveznom postu, kao što su: ramazanski ***[post](https://pitajucene.com/search/post/questions/ "Pretraži pitanja o postu")***, zavjet, iskup i napošćivanje.


Drugo, nasuprot navedenom hadisu stoje drugi hadisi koji ga, po mišljenju učenjaka, isključuju, ali to nije tako, i ovdje ćemo objasniti da spomenuti hadisi, iako su autentični, ne mogu isključiti navedeni hadis. Naime, šejhul-islam Ibn Tejmijja i Ibn Hadžer govorili su da je lanac prenosilaca ovog predanja poremećen i neprihvatljiv. Na tu njihovu primjedbu odgovorio je šejh El-Albani u djelu Irvaul-galil (960), i tu divnu studiju svakako treba konsultirati. Ehu Davud tvrdi da je ovaj hadis derogiran, ali nije precizirao šta ga je derogiralo. Ako je mislio na Džuvejrijjino, radijallahu anha, predanje, navedeno u prethodnom poglavlju, i na slična predanja koja zabranjuju post petkom, na to možemo odgovoriti iz sljedećih aspekata: prvo, nije dopušteno pribjeći derogaciji ako se naoko oprečni dokazi mogu usaglasiti, odnosno u situaciji ako ne znamo koji je od dva dokaza prije a koji kasnije izrečen; drugo, između tih hadisa uopće nema oprečnosti: ” …vodio sam debatu s nekim ljudima koji su kazali da je hadis u kojem se zabranjuje post petkom oprečan hadisu u kojem se zabranjuje post subotom, ali sam o tome razmislio i zaključio da, hvala Allahu, između tih hadisa nema oprečnosti. Naime, čovjek koji posti petkom a ne posti četvrtkom mora postiti subotom, i to mu je obaveza kako bi se sačuvao od suprotstavljanja sunnetu, utoliko jer je postio petkom zasebno, i u tome slučaju na njega se odnosi općenitost Poslanikovih, sallallahu alejhi ve sellem, riječi: Nemojte postiti subotom, osim ako se radi o obaveznom postu … ‘ Međutim, ovo važi samo za onog čovjeka koji posti petkom zasebno, ne znajući da je to ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio i koji nije postio četvrtkom, kako smo spomenuli. Ali onaj ko zna da se petkom ne treba postiti zasebno nema pravo postiti u subotu, jer u ovom slučaju on ne posti obavezni post, i ne potpada pod općenitost navedenog hadisa. Iz ovoga se naslućuje odgovor na pitanje kako postupiti ako u petak padne dan u kojem je poželjno postiti: nije ga dopušteno postiti zasebno, a isti status ima i subota, jer ni tada nije riječ o obaveznom postu”, ističe šejh El-Albani; i, treće, kazati da je posrijedi derogacija, posljednje je čemu se pribjegava ako je nemoguće usaglasiti određene dokaze, a kada je riječ o ovom pitanju, naoko oprečne dokaze možemo lahko usaglasiti: hadis koji govori o postu subotom – to zabranjuje, a spomenuti hadisi – dopuštaju, a u usuli-fikhu vrijedi ***[pravilo](https://pitajucene.com/search/pravilo/questions/ "Pretraži pitanja o pravilima")*** da se dokaz koji zabranjuje određenu stvar pretpostavlja dokazu koji tu istu stvar dopušta. Neki su učenjaci kazali da se sljedeća Ummu Selemina, radijallahu anha, izjava: “Poslanik, sallallahu alejhi ve sellem, najčešće je postio subotom i nedjeljom” pretpostavlja hadisu koji zabranjuje post subotom, međutim ta oprečnost nije mjerodavna jer navedeni hadis jesu riječi, a ovo Ummu Selemino, radijallahu anha, predanje jeste postupak, a pravilo u usuli-fikhu glasi: Poslanikove, sallallahu alejhi ve sellem, riječi preferiraju se nad njegovim postupcima.


Treće, neki učenjaci smatraju da se zabrana odnosi samo na onoga ko posti subotom zasebno, odnosno ako posti u danu prije ili u danu poslije, na njega se zabrana ne odnosi.


Rekao sam: kontekst hadisa pobija ovo mišljenje, jer da se mislilo na post subotom zasebno, ne bi bio izuzet obavezni post. Zato je ispravno da je subotom zabranjeno postiti, osim ako se radi o obaveznom postu, a Allah, dželle šanuhu, najbolje zna.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


